**PROJEKT »VARNA VOŽNJA«**

1. Tečaj varne vožnje
2. Izdaja zloženke
3. Predavanja, delavnice.

**TEČAJ VARNE VOŽNJE**

Projekt varna vožnja je namenjen policistom, saj večino svojega delovnega časa preživijo v patruljah in so vsakodnevni udeleženci v prometu, tako v službi kot tudi na poti v službo. 80% policistov je vozačev, ki se na delo vozijo relativno daleč. Izvedba tečaja udeležencem, prinaša večjo varnost in varovanje zdravja tako pri delu kot tudi v vsakdanjem življenju (kar je še dodatna vrednost projekta za vsakega posameznika, ki se tečaja udeleži), saj je večina policistov vozačev in je pridobljeno znanje uporabno tudi v vsakdanjem življenju.

**IZDAJA ZLOŽENKE**

Ker se tečaja varne vožnje ne morejo udeležiti vsi, je drugi del projekta namenjen izdaji zloženke »Varna vožnja«, s katero bi informirali, osveščali in spodbudili k varnejši vožnji, k temu, da vsak kot posameznik v prometu prispeva k čim večji varnosti. Z znanjem, ki ga bodo posamezniki lahko pridobili iz zloženke, bodo lahko kot udeleženci v prometu vozili bolj varno,

Zloženka v velikost A4 formata, razdeljena na 3 dele, bo ponujala konkretne informacije, kako voziti bolj varno, na kaj naj bo lastnik vozila in voznik pozoren.

**PREDAVANJA, DELAVNICE**

Na temo varne vožnje se lahko organizirajo predavanja in delavnice, kjer udeleženci prejmejo praktične in konkretne informacije, kako voziti varno. Če je znanje podano skozi predavanja ali delavnice, lahko udeleženci tudi sprašujejo in tako dobijo vse tisto znanje in informacije, ki jih potrebujejo za to, da njihova vožnja postane bolj varna.

**NADALJEVANJE PROJEKTA – NAČRTI ZA PRIHODNOST**

Projekt, ki je opisan zgoraj, se lahko nadaljuje več let, z izvajanjem osnovnega tečaja, ki se lahko nadgradi z nadaljevalnim tečajem varne vožnje.

Pri izvedbi aktivnosti v projektu Sindikata policistov Slovenije za tečaj varne vožnje je cilj usposabljanje naših članov, na voljo imamo avtomobile. Pri izdaji zloženke lahko poskrbimo za distribucijo le-te.

Za izvedbo projekta iščemo partnerja ali nosilca projekta (zaradi prijave na razpise).

Kar zadeva aktivnosti za izvedbo projekta, je vse stvar dogovora, da se doseže zastavljene cilje projekta.

V projektih lahko sodelujemo tudi kot partnerji, če želi kdo izvesti kakšno raziskavo na temo poklica policista, pooblaščene uradne osebe, uniformiranega poklica, javnega sektorja, zdravja in varstva pri delu… Sodelujemo lahko pri izvajanju anket (člani SPS…) ali pridobivanju drugih podatkov za potrebe raziskave. Tudi na tem področju smo odprti za sodelovanje, za druge ideje in predloge.

Pripravila:

Tanja Majcen

Strokovna sodelavka SPS